6. október 2022

SalonLab&Me prináša digitálnu a osobnú zákaznícku skúsenosť v jednom

Henkel prichádza s prvou značkou hyperpersonalizovanej profesionálnej vlasovej kozmetiky

Düsseldorf – Uvedením novej značky SalonLab&Me vlasovej kozmetiky Schwarzkopf Professional spoločnosť Henkel posúva súčasný megatrend personalizácie na novú úroveň, ktorá spája odborné kadernícke skúsenosti s digitálnou zákazníckou skúsenosťou. Zákazníčky kaderníckych salónov majú teraz možnosť získať hyperpersonalizované vlasové poradenstvo podľa typu svojich vlasov a kaderníctva si môžu vyskúšať nový biznis model. Nová produktová línia vlasovej kozmetiky je dostupná prostredníctvom exkluzívneho kaderníckeho online obchodu, ktorý je súčasťou rozrastajúceho sa portfólia digitálnych inovácií spoločnosti Henkel.

Konzultácie a poradenstvo o všetkých hypepersonalizovaných produktoch sú založené na profesionálnej analýze vlasov, ktorú pomocou aplikácie [SalonLab Smart Analyzer](https://www.henkel.com/press-and-media/press-releases-and-kits/2020-09-16-schwarzkopf-professional-paves-the-way-forward-with-a-digital-revolution-in-hair-diagnostics-1114510) urobí kaderníčka pre každú zákazníčku individuálne.

Spoločnosti Henkel sa tak podarilo spojiť profesionálne osobné poradenstvo v kaderníctve s pohodlím online nákupu do nového biznis modelu, ktorý prepája podnikateľov a zákazníkov (B2B2C).

*„Spustenie tohto priekopníckeho projektu, ktorý spája neoceniteľné skúsenosti vlasových profesionálov so špičkovými digitálnymi inováciami, je skutočne vzrušujúce. V značke SalonLab&Me sme vytvorili jedinečné prepojenie medzi fyzickým a digitálnym svetom, v rámci ktorého kaderníctva a ich klientky získajú to najlepšie z oboch, a vdýchli sme život novému obchodnému modelu: B2B2C,“* hovorí Friederika Murschenhofer, riaditeľka digitálnych inovácií v divízii Henkel Beauty Care. *„Neprinášame len hyperpersonalizovaný produkt, ale korešpondujúcu digitálnu skúsenosť vrátane prístupu k online účtu SalonLab&Me, prostredníctvom ktorého si zákazníčky môžu kúpiť personalizované výrobky, ktoré vyhovujú ich individuálnym potrebám a predstavám.“*

S využitím dátovej analýzy a inovácií sa divízii Henkel Beauty Care spoločne s digitálnou divíziou Henkel dx podarilo vyvinúť nový obchodný koncept, ktorý spoločnosti umožnil uviesť na trhu jej prvú B2B2C značku profesionálnej vlasovej kozmetiky [SalonLab&Me](https://www.salonlabandme.com/de/en.html). Nový produktový rad umožňuje kaderníctvam a ich zákazníčkam preskúmať možnosti hyperpersonalizovanej profesionálnej starostlivosti o vlasy a partnerským kaderníctvam zároveň otvára dvere do budúcnosti predaja vlasovej kozmetiky.

*„SalonLab&Me je ďalším logickým krokom, ktorý nadväzuje na úspech našej aplikácie SalonLab&Smart Analyzer. Na základe pozitívnych ohlasov od kaderníckych profesionálov aj spotrebiteľov sme si rýchlo uvedomili, že nastal čas posunúť personalizovanú starostlivosť o vlasy na vyššiu úroveň. V SalonLab&Me sa nám podarilo vytvoriť značku, ktorá prináša inovácie nielen v segmente personalizovanej starostlivosti o vlasy, ale vďaka svojmu jedinečnému biznis modelu aj do celého odvetvia,“* hovorí Stuart Hamid, generálny manažér Henkel Beauty Care Professional pre Nemecko, Rakúsko a Švajčiarsko. *„Našim zákazníčkam ponúkame hyperpersonalizovanú profesionálnu starostlivosť o vlasy a zároveň podporujeme kaderníctva, aby preskúmali možnosti novej vzrušujúcej a jedinečnej podnikateľskej príležitosti.“*

Analytický nástroj SalonLab Smart Analyzer vznikol pod vedením vedcov a odborníkov z divízie Henkel Beauty Care, ktorí pri jeho vývoji využili 120 rokov skúseností, výskumu a spotrebiteľských informácií v oblasti starostlivosti o vlasy a aplikáciu ďalej vyvíjajú v úzkej spolupráci s divíziou Henkel dx. SalonLab Smart Analyzer umožňuje kaderníčkam odporučiť výrobky a služby podľa typu vlasov konkrétnej zákazníčky, ktoré analyzuje až na molekulárnej úrovni. Špičkové riešenie, ktoré používa tzv. near-infrared technológiu (ktorá využíva vlnové žiarenie blízko infračerveného spektra), meria vnútornú kvalitu vlasov namiesto analýzy ich vonkajšieho vzhľadu.

**Nový obchodný model B2B2C**

Okrem inovatívnych a vysokovýkonných produktov, SalonLab&Me prináša partnerským kaderníckym salónom exkluzívne nové riešenie v oblasti elektronického obchodu. Zákazníčky si môžu objednať výrobky SalonLab&Me prostredníctvom online obchodu exkluzívne prepojeným s kaderníctvom, ktoré analyzovalo ich vlasy. Tento salón zároveň získa províziu z každého nákupu, ktorý urobia, bez ohľadu na to, či si svoje výrobky objednajú priamo v kaderníctve alebo online z pohodlia svojho domova. Po prihlásení do online účtu na [webovej stránke SalonLab&Me](https://www.salonlabandme.com/de/en.html) si zákazníčky navyše môžu zobraziť výsledky kvalitatívnej analýzy svojich vlasov a históriu nákupov, znovu si objednať produkty a prečítať si personalizované články s odbornými informáciami podľa typu svojich vlasov a vybraných produktov.

*„Megatrendy personalizácie a inovácií s využitím dát sa rýchlo rozvíjajú, Henkel preto pokračuje v práci na nových produktoch, obchodných modeloch a nápadoch, ktorých výsledkom sú zmysluplná zákaznícka skúsenosť a inovácie pre našich zákazníkov a spotrebiteľov,“* hovorí vedúci digitalizácie a informatizácie v spoločnosti Henkel Michael Nilles. *„Spustením značky SalonLab&Me posilňujeme svoje možnosti a kapacity v segmente D2C a spotrebiteľom prinášame pridanú hodnotu. Nová značka však prináša ešte viac. Vďaka využitiu našej digitálnej obchodnej platformy RAQN na posilnenie našej pozície v segmente profesionálnej starostlivosti o vlasy sme dokázali uviesť do života nový obchodný model a posunuli sme sa o krok bližšie k budúcnosti vlasovej kozmetiky.“*

**Ako to funguje**

SalonLab&Me je prvý hyperpersonalizovaný rad vlasovej kozmetiky exkluzívne dostupnej v kaderníckych salónoch, ktorý spája pohodlie nákupu cez internet s holistickou zákazníckou skúsenosťou zákazníčok kaderníckych salónov, a to všetko v štyroch jednoduchých krokoch:

1. **Analýza SalonLab v kaderníctve**
   * Profesionálne zhodnotenie kvality vlasov v kaderníckom salóne je rozhodujúce pre výber vhodných personalizovaných produktov. Zákazníčka spolu s kaderníčkou vyplnia jednoduchý formulár priamo v aplikácii, v ktorom uvedú podrobné informácie o aktuálnom stave klientkiných vlasov.
   * Na základe týchto informácií kaderníčka následne pomocou nástroja SalonLab Smart Analyzer analyzuje vnútornú štruktúru vlasov a ich farbu.
2. **Hyperpersonalizovaný produkt**
   * Kaderníčka odporučí personalizovaný produkt v podobe balíčka výrobkov, ktoré zohľadňujú špecifické potreby a očakávania zákazníčky.
3. **Prispôsobenie**
   * Tieto výrobky je možné ďalej prispôsobiť uvedením mena zákazníčky a použitím vybranej farby na etiketách či pridaním jej obľúbenej vône.
4. **Platba a registrácia**
   * Zadanie objednávky je plne digitalizované: zákazníčka po registrácii dostane odkaz, pomocou ktorého si objedná svoje výrobky a získa prístup k osobnému online účtu na stránke SalonLab&Me.

**Produkty**

SalonLab&Me ponúka celý sortiment hyperpersonalizovaných balíčkov vlasovej kozmetiky prispôsobenej špecifickým požiadavkám zákazníčky, ktoré zodpovedajú jej typu vlasov a predstavám:

* Šampón SalonLab&Me
* Kondicionér SalonLab&Me (v spreji alebo ako krém)

Maska na vlasy SalonLab&Me (pigmentovaná alebo s intenzívnou starostlivosťou)

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)